# **DECIZIA ETAPEI DE ÎNCADRARE**

## Nr. număr din zz.ll.aaaa

Draft

Ca urmare a solicitării de emitere a acordului de mediu adresate de **SC FISE ELECTRICA SERV SA**, cu sediul în Sibiu str. Uzinei nr. 1-7, jud. Sibiu, ...., înregistrată la APM Sibiu cu nr. 24374/20.12.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.05.2017 şi a completărilor ȋnregistrate cu nr. 11837/16.06.2017 că proiectul **Modernizare reţele electrice de 0,4 kV** propus a fi amplasat în comuna **Turnu** **Roşu** **nu se supune evaluării impactului asupra mediului şi nu se supune evaluării adecvate**.

 Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul se încadrează în prevederile H.G. nr. 445/2009, anexa nr. 2, pct. 13 lit. a) - Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

**1**. **Caracteristicile proiectului**

a) mărimea proiectului – amplasamentul este situat ȋn intravilanul localitaţii Turnu Roşu;

Prezentul proiect are ȋn vedere lucrări de ȋmbunătăţire a nivelului tensiunii ȋn reţelele de distribuţie a energiei electrice de 0,4 kV.

Se vor executa următoarele lucrări:

* demontarea conductorului reţelei aeriene existente, LEA 0,4kV existent şi montarea conductorului tip T2XIR 3x95 Al+50OlAl, lungime 6900m, pentru axele circuitelor, T2XIR 3x35 Al+50OlAl, lungime 300m, pentru aderivaţii, pe stâlpii existenţi;
* inscripţionare stâlpi aparţinând LEA 0,4kV;
* montare branşamente pe stâlpii LEA 0,4kV, 54 cu cablu ACYY 2x25mmp ,44 buc. cu cablu ACYY 4x25mmp, branşamente aeriene,406 buc. cu conductor CCBYY 10+10mmp si 82 buc. cu conductor T2XIR 3x16+25mmp;
* Montare 447 buc. blocuri de măsură şi protecţie monofazice, BMPm echipate cu întreruptor diferenţial cu In = 32A, In dif = 300mA şi dispozitiv de protecţie la supratensiuni tip DPST-01, schema TN, cu electrod auxiliar;
* montare 42 buc. blocuri de măsură şi protecţie trifazice, BMPt echipate cu întreruptor diferenţial cu In = 20A, In dif = 300mA şi dispozitiv de protecţie la supratensiuni tip DPST-03;
* montare 4 buc. blocuri de măsură şi protecţie trifazice, BMPt echipate cu întreruptor diferenţial cu In = 40A, In dif = 300mA şi dispozitiv de protecţie la supratensiuni tip DPST-03;
* montare 52 buc. blocuri de măsură şi protecţie BMPm+t, echipate fiecare cu un întreruptor diferenţial cu In = 32A, ΔIn dif = 300mA şi dispozitiv de protecţie la supratensiuni tip DPST-01, schema TN, cu electrod auxiliar şi întreruptor diferenţial cu In = 20A, In dif = 300mA şi dispozitiv de protecţie la supratensiuni tip DPST-03, schema TN;
* montare firide de distribuţie, contorizare şi protecţie, 13 buc. FDCP 2, 9 buc. FDCP 3, 9 buc. FDCP4, 1 buc. FDCP6, 1 buc. FDCP7, echipate fiecare cu un set de siguranţe MPR SIST 101 şi cu întreruptoare diferenţiale cu In = 32A, ΔIn dif = 300mA şi dispozitiv de protecţie la supratensiuni tip DPST-01, schema TN, cu electrod auxiliar;
* montare firide de distribuţie, contorizare şi protecţie, 6 buc FDCP t+2m , 1 buc FDCP t+3m, 1 buc FDCP 2t+5m, echipate fiecare cu un set de siguranţe MPR SIST 101 şi cu întreruptoare diferenţiale cu In = 32A, ΔIn dif = 300mA şi dispozitiv de protecţie la supratensiuni tip DPST-01, schema TN, cu electrod auxiliar pentru consumatorii monofazici şi întreruptoare diferenţiale cu In = 20A, In dif = 300mA şi dispozitiv de protecţie la supratensiuni tip DPST-03, schema TN, pentru consumatorii trifazici;
* Cutiile BMP/FDCP vor fi din poliester armat cu fibră de sticlă (alb mat) prevăzute cu vizori pentru citire contoare;
* BMP/FDCP-urile vor fi montate pe faţada imobilului sau pe stâlpii reţelei LEA 0,4kV existente, atunci când imobilele nu au faţada la limita de proprietate;
* Se vor reface legăturile între tablourile existente pentru fiecare locuinţă şi BMP cu cablu CYY 3x6mmp, respectiv CYY 5x6mmp,pentru fiecare abonat. Cablurile vor fi montate ȋn tub PVC montat aparent pe pereţii imobilelor (pentru imobilele cu faţada la limita de proprietate şi pentru care BMP se va monta pe faţada imobilului);
* se vor reface legăturile între tablourile existente pentru fiecare locuinţă şi BMP cu conductor T2XIR 3x16mmp,respectiv T2XIR 4x16+25mmp (pentru imobilele care nu au faţada la limita de proprietate şi pentru care BMP se va monta pe stâlpii LEA 0,4kV)
* demontarea contoarelor existente şi remontarea lor în BMP/FDCP-urile proiectate;
* demontare conductor reţele electrice aeriene şi bransamente electrice aeriene existente;
* montare priză pământare la fiecare BMP, FDCP proiectat;
* montare 59 buc. prize pământare la stâlpii de lângă posturile trafo, terminali, de derivaţie ai LEA 0,4kV.
* ȋnlocuire stâlpi necorespunzători şi plantare stâlpi proiectaţi, total : 38 stalpi SE 10, 3 stâlpi SC 10005, 3 stâlpi SE 4.

Pe zona studiată sunt 734 consumatori din care 621 monofazici şi 107 consumatori trifazici (6 existenţi).

b) cumularea cu alte proiecte – nu este cazul;

c) utilizarea resurselor naturale– nu este cazul;

d) producţia de deşeuri:

- în perioada execuţiei lucrărilor vor rezulta:

* deşeuri de excavaţie (pământ, piatră, nisip), umpluturi neomogene, care vor fi utilizate ca pământ de umplutură
* materiale provenite de la demontarea stâlpilor - după caz, se vor preda firmelor valorificatoare
* deşeuri menajere

e) emisiile poluante, inclusiv zgomotul si alte surse de disconfort - emisiile în atmosferă de la executarea proiectului, nu vor avea un impact semnificativ asupra mediului.

f) riscul de accident, ţinându-se seama în special de substanţele si de tehnologiile utilizate - în cazul respectării normelor de protecţia muncii specifice, riscul de accident este nesemnificativ;

**2. Localizarea proiectului**

2.1 utilizarea existenta a terenului– domeniu public de interes local al comunei Turnu Roşu conform Certificatului de urbanism, emis de Primăria comunei Turnu Roşu. Situaţia existenta – străzi ȋn intravilan; proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare şi a verificării documentaţiei de către geogr. Mihaela Radu;

2.2 relativa abundenta a resurselor naturale din zona, calitatea si capacitatea regenerativa a acestora – nu este cazul;

2.3 capacitatea de absorbţie a mediului, cu atenţie deosebita pentru:

a) zonele umede - nu este cazul;

b) zonele costiere - nu este cazul;

c) zonele montane si cele împădurite – nu este cazul;

d) parcurile si rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale si bazine piscicole amenajate – nu este cazul;
f) zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – amplasamentul nu este situat în arie naturală protejată;

g) ariile în care standardele de calitate a mediului stabilite de legislaţie au fost deja depăşite - nu este cazul;

h) ariile dens populate – nu este cazul;

i) peisajele cu semnificaţie istorica, culturala si arheologica - nu este cazul;

**3. Caracteristicile impactului potenţial**

a) extinderea impactului - impactul asupra mediului pe perioada implementării proiectului va fi local ;

b) natura transfrontalieră a impactului – nu este cazul;

c) mărimea si complexitatea impactului – ȋn perioada de execuţie a proiectului impactul asupra factorilor de mediu va fi redus, sursele de poluare fiind lucrările de construcţie, în perioada de exploatare, impactul asupra mediului va fi nesemnificativ;

d) probabilitatea impactului – nesemnificativ**;**

e) durata, frecvenţa şi reversibilitatea impactului – pe perioada de execuţie a lucrărilor - impact reversibil.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

 Proiectul se încadrează în prevederile art. 28 din O.U.G. nr. 57/2007 privind regi,ul ariilor naturale protejate , conservarea habitatelor naturale, a florei şi faunei sălbatice, cu modificările şi completările ulterioare, amplasamentul fiind situat în situl Natura 2000 – ROSPA 0098 – Piemontul Făgăraş.

Concluziile memoriului de prezentare întocmit conform prevederilor Ord. 19/2010:- proiectul nu va afecta în mod semnificativ, în faza de implementare şi nici în cea de operare, nici o specie pentru care a fost desemnat situl Natura 2000.

În urma parcurgerii listei de control pentru etapa de încadrare din cadrul procedurii de evaluare adecvată, a rezultat că proiectul propus nu va avea impact semnificativ asupra integrităţii ariei natural protejate de interes comunitar.

**Proiectul propus nu necesită parcurgerea celorlalte etape ale procedurii de evaluare adecvată.**

**Condiţiile de realizare a proiectului:**

* respectarea legislaţiei de mediu în vigoare;
* respectarea întocmai a proiectului propus spre avizare;
* respectarea avizului Administraţiei Siturilor Natura 2000 Munţii Făgăraş şi Piemontul Făgăraş nr. 35/14.06.2017;
* toate deşeurile rezultate din activitate se vor gospodări prin firme autorizate; cele valorificabile vor fi colectate separat pe categorii în vederea valorificării lor;
* nu se vor depozita deşeuri în alte locuri, decât în spaţiile special amenajate;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor;
* executarea lucrărilor, vor respecta normele legale în vigoare: sanitare, de prevenire şi stingere a incendiilor şi de protecţia muncii;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect;
* se vor încheia contracte ferme pentru eliminarea deşeurilor rezultate în timpul realizării proiectului;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant;
* suprafeţele de teren afectate temporar prin execuţia lucrărilor vor fi redate în categoria de folosinţa avută anterior, sarcina revenindu-i titularului proiectului;
* nu se vor deteriora zonele învecinate perimetrului de desfăşurare a lucrărilor;
* suprafeţele de teren ocupate temporar vor fi redate la starea iniţială de folosinţă la terminarea lucrărilor;
* sunt interzise deteriorarea, distrugerea şi/sau culegea intenţionată a cuiburilor şi/sau ouălor din natură;
* sunt interzise deteriorarea şi/sau distrugerea locurilor de reproducere ori de odihnă a păsărilor;
* în cazul lucrărilor de întreţinere obiective, antreprenorul va delimita zona de lucru pentru a preveni distrugerea habitatelor.

Conform art.22, alin (1) din H.G. nr. 445/2009, titularul are obligaţia de a notifica în scris Agenţia pentru Protecţia Mediului Sibiu despre orice modificare a datelor /informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

**Prezenta decizie a fost emisă în 3 (trei) exemplare, fiecare exemplar având un număr de 5 (cinci) pagini, semnate şi ştampilate.**

**- 1 ex. pentru solicitant, 2 ex. se arhivează la A.P.M. Sibiu**

**Proiectul propus nu necesită parcurgerea celorlalte etape ale procedurii de evaluare a impactului asupra mediului şi nu se supune evaluării adecvate.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV, ŞEF SERVICIUL AVIZE,**

 **Ionel Stelian NAICU ACORDURI, AUTORIZAŢII,**

 **Ruxandra HAŞEGAN**

 **Întocmit,**

 **Geogr. Mihaela RADU**